
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	  № 127
	 г. Масква



Аб Парадку ажыццяўлення дзеянняў нацыянальнымі аператарамі, упаўнаважанымі аператарамі (органамі) і кантралюючымі органамі пры ўзнікненні няштатнай сітуацыі і (або) учыненні несанкцыянаванага дзеяння ў ходзе адсочвання перавозкі аб’ектаў адсочвання па тэрыторыях дзяржаў – членаў Еўразійскага эканамічнага саюза з прымяненнем навігацыйных пломбаў

У адпаведнасці з пунктам 3 артыкула 11 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года Калегія Еўразійскай эканамічнай камісіі вырашыла:
1. Зацвердзіць прыкладзены Парадак ажыццяўлення дзеянняў нацыянальнымі аператарамі, упаўнаважанымі аператарамі (органамі) і кантралюючымі органамі пры ўзнікненні няштатнай сітуацыі і (або) учыненні несанкцыянаванага дзеяння ў ходзе адсочвання перавозкі аб’ектаў адсочвання па тэрыторыях дзяржаў – членаў Еўразійскага эканамічнага саюза з прымяненнем навігацыйных пломбаў.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч

	 
	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 22 жніўня 2023 г. № 127



ПАРАДАК
ажыццяўлення дзеянняў нацыянальнымі аператарамі, упаўнаважанымі аператарамі (органамі) і кантралюючымі органамі пры ўзнікненні няштатнай сітуацыі і (або) учыненні несанкцыянаванага дзеяння ў ходзе адсочвання перавозкі аб’ектаў адсочвання па тэрыторыях дзяржаў – членаў Еўразійскага эканамічнага саюза з прымяненнем навігацыйных пломбаў

1. Гэты Парадак вызначае правілы ажыццяўлення дзеянняў нацыянальнымі аператарамі, якія адсочваюць перавозку аб’ектаў адсочвання па тэрыторыях дзяржаў – членаў Еўразійскага эканамічнага саюза (далей адпаведна – перавозка, дзяржавы-члены), пры ўзнікненні няштатнай сітуацыі і (або) учыненні несанкцыянаванага дзеяння, нацыянальнымі аператарамі і ўпаўнаважанымі аператарамі (органамі) іншых дзяржаў-членаў, а таксама кантралюючымі органамі дзяржаў-членаў, якім перададзена інфармацыя аб узнікненні няштатнай сітуацыі і (або) учыненні несанкцыянаванага дзеяння.
2. Паняцці, якія выкарыстоўваюцца ў гэтым Парадку, прымяняюцца ў значэннях, вызначаных Пагадненнем аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года.
3. У выпадку калі пры адсочванні перавозкі выкарыстоўваецца навігацыйная пломба, зарэгістраваная ў інфармацыйнай сістэме нацыянальнага аператара дзяржавы-члена, на тэрыторыі якой пачынаецца адсочванне перавозкі, і такой інфармацыйнай сістэмай зафіксавана інфармацыя аб узнікненні няштатнай сітуацыі і (або) учыненні несанкцыянаванага дзеяння, атрыманая ў ходзе адсочвання перавозкі, указаны нацыянальны аператар у магчыма кароткі тэрмін ажыццяўляе перадачу атрыманай інфармацыі ўпаўнаважанаму аператару (органу) сваёй дзяржавы-члена (за выключэннем выпадку, калі нацыянальны аператар і ўпаўнаважаны аператар (орган) з’яўляюцца адной асобай).
4. У выпадку калі пры адсочванні перавозкі выкарыстоўваецца навігацыйная пломба, зарэгістраваная ў інфармацыйнай сістэме нацыянальнага аператара іншай дзяржавы-члена, чым дзяржава-член, на тэрыторыі якой пачалося адсочванне перавозкі, інфармацыя аб узнікненні няштатнай сітуацыі і (або) учыненні несанкцыянаванага дзеяння фіксуецца ў інфармацыйнай сістэме нацыянальнага аператара дзяржавы-члена, у якой зарэгістравана навігацыйная пломба, і накіроўваецца такім нацыянальным аператарам упаўнаважанаму аператару (органу) сваёй дзяржавы-члена.
Упаўнаважаны аператар (орган) дзяржавы-члена пасля атрымання ўказанай інфармацыі накіроўвае яе ўпаўнаважанаму аператару (органу) дзяржавы-члена, на тэрыторыі якой пачалося адсочванне такой перавозкі.
5. Пасля атрымання інфармацыі аб узнікненні няштатнай сітуацыі і (або) учыненні несанкцыянаванага дзеяння ўпаўнаважаны аператар (орган) дзяржавы-члена, на тэрыторыі якой пачалося адсочванне перавозкі, у магчыма кароткі тэрмін накіроўвае такую інфармацыю ўпаўнаважанаму аператару (органу) дзяржавы-члена, на тэрыторыі якой узнікла няштатная сітуацыя і (або) учынена несанкцыянаванае дзеянне.
6. З мэтай ліквідацыі наступстваў узніклай няштатнай сітуацыі і (або) прыняцця неабходных мер рэагавання ў выпадку ўчынення несанкцыянаванага дзеяння ўпаўнаважаны аператар (орган) дзяржавы-члена, на тэрыторыі якой узнікла няштатная сітуацыя і (або) учынена несанкцыянаванае дзеянне, забяспечвае ўзаемадзеянне з упаўнаважанымі аператарамі (органамі) іншых дзяржаў-членаў, па тэрыторыях якіх будуць перавозіцца (перавозяцца) аб’екты адсочвання, а таксама з кантралюючым органам і нацыянальным аператарам сваёй дзяржавы-члена.
7. Упаўнаважаны аператар (орган) дзяржавы-члена, на тэрыторыі якой узнікла няштатная сітуацыя і (або) учынена несанкцыянаванае дзеянне, на працягу 30 хвілін пасля атрымання інфармацыі ў адпаведнасці з пунктам 5 гэтага Парадку:
а) устанаўлівае месцазнаходжанне аб’ектаў адсочвання, а ў выпадку адсутнасці сувязі з навігацыйнай пломбай – месцазнаходжанне аб’ектаў адсочвання па апошнім інфармацыйным узаемадзеянні з навігацыйнай пломбай;
б) у залежнасці ад падзеі, якая адбылася з навігацыйнай пломбай, ажыццяўляе дзеянні, звязаныя з пацвярджэннем гэтай інфармацыі, пры неабходнасці звязваецца з вадзіцелем аўтамабільнага транспартнага сродку (чыгуначным перавозчыкам) і ўдакладняе акалічнасці ўзнікнення няштатнай сітуацыі і (або) учынення несанкцыянаванага дзеяння;
в) у выпадку пацвярджэння гэтай інфармацыі або ў выпадку немагчымасці сувязі на працягу 30 хвілін з вадзіцелем аўтамабільнага транспартнага сродку (чыгуначным перавозчыкам) фарміруе і накіроўвае кантралюючаму органу сваёй дзяржавы-члена паведамленне аб узнікненні няштатнай сітуацыі і (або) учыненні несанкцыянаванага дзеяння, а таксама ў адпаведнасці з пунктам 6 гэтага Парадку ўпаўнаважаным аператарам (органам) дзяржаў-членаў, па тэрыторыях якіх будуць перавозіцца (перавозяцца) аб’екты адсочвання.
8. Кантралюючы орган дзяржавы-члена, на тэрыторыі якой узнікла няштатная сітуацыя і (або) учынена несанкцыянаванае дзеянне:
а) інфармуе ўпаўнаважанага аператара (орган) сваёй дзяржавы-члена аб прыняцці паведамлення аб узнікненні няштатнай сітуацыі і (або) учыненні несанкцыянаванага дзеяння;
б) праводзіць неабходныя мерапрыемствы па рэагаванні на ўзніклую няштатную сітуацыю і (або) учыненае несанкцыянаванае дзеянне, у тым ліку з выкарыстаннем сістэмы кіравання рызыкамі;
в) па выніках праведзеных мерапрыемстваў па рэагаванні на ўзніклую няштатную сітуацыю і (або) учыненае несанкцыянаванае дзеянне інфармуе ўпаўнаважанага аператара (орган) сваёй дзяржавы-члена аб адным з наступных рашэнняў:
аб неабходнасці замыкання элемента пламбавання;
аб неабходнасці дэактывацыі навігацыйнай пломбы і завяршэнні адсочвання перавозкі з прымяненнем такой пломбы;
аб неабходнасці замены навігацыйнай пломбы і (або) элемента пламбавання навігацыйнай пломбы;
аб працягу перавозкі (у тым ліку шляхам змянення параметраў навігацыйнай пломбы, якія настройваюцца, у залежнасці ад умоў перавозкі).
9. У выпадку калі ўпаўнаважаны аператар (орган) дзяржавы-члена, на тэрыторыі якой узнікла няштатная сітуацыя і (або) учынена несанкцыянаванае дзеянне, праінфармаваны кантралюючым органам сваёй дзяржавы-члена аб прыняцці рашэння аб працягу перавозкі, паўторнае паведамленне аб узнікненні няштатнай сітуацыі і (або) учыненні несанкцыянаванага дзеяння ў ходзе гэтай перавозкі не накіроўваецца.
10. У выпадку калі аб’ект адсочвання, у дачыненні да якога ўзнікла няштатная сітуацыя і (або) учынена несанкцыянаванае дзеянне, да завяршэння мерапрыемстваў, указаных у пункце 8 гэтага Парадку, выбыў з тэрыторыі дзяржавы-члена, на тэрыторыі якой узнікла няштатная сітуацыя і (або) учынена несанкцыянаванае дзеянне, упаўнаважаны аператар (орган) такой дзяржавы-члена праз упаўнаважанага аператара (органа) дзяржавы-члена, на тэрыторыі якой пачалося адсочванне такой перавозкі, інфармуе аб гэтым упаўнаважанага аператара (орган) дяржавы-члена, на тэрыторыі якой знаходзіцца аб’ект адсочвання. 

